stanford-oval/wikipedia huggingface dataset:
Fruktoosi-1,6-bisfosfataasi
Rakenne ja toiminta

Ihmisen fruktoosi-1,6-bisfosfataasi on rakenteeltaan tetrameeri. Eräillä kasveilla, kuten herneellä se on monomeeri ja eräillä bakteereilla, kuten Escherichia colilla se on rakenteeltaan monomeeri. Toimiakseen entsyymi tarvitsee koentsyymikseen Mg2+-ionin tai Mn2+-ionin.
Fruktoosi-1,6-bisfosfataasin katalysoiman reaktion mekanismista ei ole täyttä varmuutta ja esitettyjä mekanismeja on kaksi: dissosiatiivinen ja assosiatiivinen mekanismi. Assosiatiivisessa mekanismissa vesimolekyyli hyökkää entsyymin katalysoimana fruktoosi-1,6-bisfosfaatin 1-asemassa sijaitsevan fosfaattiryhmän fosforiatomiin ja fosfaattiryhmä poistuu vetyfosfaatti-ionina ja entsyymin aktiivisen keskuksen asparagiinihappo luovuttaa protonin, jolloin muodostuu hydroksyyliryhmä ja fruktoosi-6-fosfaatti vapautuu. Dissosiatiivisessa mekanismissa hyökkäys tapahtuu fosfaattiesteriryhmän happeen, jolloin alkoholiryhmä vapautuu ja seuraavassa vaiheessa fosfaatti-ionista muodostuu vetyfosfaatti. Myös tässä mekanismissa asparagiinihappo on tärkeässä osassa. Krystallografiset tutkimukset tukevat kumpaakin mekanismia.
Kun solujen energiavarastot ovat vähäiset, on soluissa paljon AMP:tä, joka on fruktoosi-1,6-fosfataasin inhibiittori. Tällöin entsyymin toiminta estyy. ATP sen sijaan aktivoi fruktoosi-1,6-bisfosfataasia. Fruktoosi-2,6-bisfosfaatti on voimakas entsyymin allosteerinen inhibiittori. Fruktoosi-2,6-bisfosfaatin määrä riippuu veren glukagonipitoisuudesta. ATP:n lisäksi myös sitraatti-ioni aktivoi fruktoosi-1,6-bisfosfataasia.
Fruktoosi-1,6-bisfosfataasin puutos on harvinainen autosomien välityksellä resessiivisesti periytyvä sairaus. Entsyymin puutos aiheuttaa laktista asidoosia ja hypoglykemiaa. Pienillä lapsina tämä ilmenee muun muassa hyperventiloimisena, ärtyisyytenä, unettomuutena ja lihasten heikkoutena. Hoitona on suun kautta tai suonensisäisesti annettava glukoosi ja asidoosin hoitoon vetykarbonaattiliuos.
Aiheesta muualla

Kuvia tai muita tiedostoja aiheesta Fruktoosi-1,6-bisfosfataasi Wikimedia Commonsissa
Ville Kaunisto

| Ville Kaunisto |
| --- | --- |
 Kaunisto vuonna 2012.
Henkilötiedot
Koko nimi:  Ville Kaunisto
Syntynyt: 19. maaliskuuta 1982 (ikä 42) Turku, Suomi
Kansalaisuus:   Suomi
Koripalloilija
Pelipaikka:  Iso laitahyökkääjä
Pituus:  205 cm
Paino:  100 kg
Pelaajaura
Seurajoukkueet
1999–2001 2001–2002 2002–2004 2004 2004–2005 2005 2005–2006 2006–2007 2007–2008 2008 2008–2009 2009 2009–2011 2011–2013 2013 2013–2019:   Piiloset  Salon Vilpas  Kouvot  Aurora Basket Jesi  Fribourg Olympic  Aurora Basket Jesi  CSP Limoges  CB Plasencia  CB Qalat Cajasol  Oviedo Club Baloncesto  CB Tarragona  BBC Nyon  Kouvot  ADA Blois Basket  Lille MB  Kouvot
Maajoukkueet
2003–2015:   Suomi
Ottelut (pisteet):  41
Aiheesta muualla
FIBA
Ville Valtteri Kaunisto (s. 19. maaliskuuta 1982 Turku) on suomalainen kokoomuslainen poliitikko ja entinen koripalloilija. Hänet valittiin eduskuntaan vuonna 2019 Kaakkois-Suomen vaalipiiristä.
Kaunisto on ollut Kouvolan kaupunginvaltuutettu vuodesta 2017 ja kaupunginvaltuuston varapuheenjohtaja vuodesta 2021.
Koripalloura > Seurajoukkueet

Kaunisto on Kaarinan Uran kasvatti mutta siirtyi Piilosetiin kaudeksi 1999–2000. Hän pelasi joukkueessa kaksi kautta ennen siirtymistään Salon Vilppaaseen. Yhden kauden jälkeen Kaunisto siirtyi Kouvoihin. Hän pelasi seurassa aina kesään 2004 saakka. Tällöin Kaunisto teki Kouvojen kanssa kaksivuotisen jatkosopimuksen, joka sisälsi pykälän ulkomaille lähtemisestä. Saman vuoden syyskuussa Kaunisto käytti hyväksi pykälää ja siirtyi Serie A:ssa pelanneeseen Aurora Basket Jesiin nelivuotisella sopimuksella. Myöhäisen siirron takia Jesin joukkue oli jo koossa, eikä pelipaikkaa seurasta tullut. Tämän johdosta Kaunisto siirtyi Sveitsiin suurseura Fribourg Olympiciin.
Kauden 2005–2006 hän aloitti Legaduehen pudonneessa Jesissa. Kaunisto pelasi joukkueessa viisi peliä 3,0 pisteen ja 1,6 levypallon keskiarvoilla. Valmentaja piti häntä penkillä, mutta seurajohto halusi pitää hänet seurassa. Kaunisto halusi kuitenkin pelata, jonka takia hän siirtyi loppukaudeksi Ranskan kolmosliigaan CSP Limogesin riveihin. Seuraavaksi kaudeksi Kaunisto siirtyi Espanjan kolmosliigassa, LEB Platassa, pelanneeseen CB Plasenciaan. Joukkueessa hän teki 10,7 pisteen ja otti 6,7 levypalloa ottelua kohden. Kauden jälkeen hän siirtyi samalla tasolla pelanneeseen CB Qalat Cajasoliin. Kauden 2008–2009 Kaunisto aloitti Oviedo Club Baloncestossa, mutta siirtyi kesken kauden toiseksi korkeimmalla sarjatasolla pelanneeseen CB Tarragonaan. Hän vaihtoi vielä kauden lopulla seuraansa BBC Nyoniin, joka pelasi Sveitsin pääsarjassa.
Viiden ulkomailla vietetyn kauden jälkeen hän palasi Suomeen Kouvoihin vuonna 2009. Hän edusti seuraa kaksi kautta ja vuonna 2011 hänet valittiin Korisliigan vuoden pelaajaksi. Kauden 2010–2011 jälkeen hän teki sopimuksen Espoon Honkaan. Kaunisto sai kuitenkin tarjouksen ranskalaiselta ADA Blois Basketilta ja siirtyi pelaamaan maan kolmannelle sarjatasolle. Hän edusti Blois Basketia kahden kauden ajan ja hänet valittiin molempina kausina sarjan arvokkaimmaksi pelaajaksi. Kesällä 2013 Kaunisto siirtyi Ranskan Pro B-sarjassa pelanneeseen Lilleen. Kaunisto teki sarjassa 10,4 pistettä ja otti 10,6 levypalloa ottelua kohden, mutta irtisanoi sopimuksensa ennen kauden loppua. Joulukuussa 2013 hän palasikin Korisliigassa pelanneeseen Kouvoihin.
Kouvot nousi Kauniston saavuttua joukkueeseen pudotuspeleihin asti. Kaunisto valittiin Korisliigan kuukauden pelaajaksi maaliskuussa 2014. Hän pelasi kauden 17,3 pisteen ja 10,8 levypallon keskiarvoilla voittaen sarjan levypallokuninkuuden historian ensimmäisenä suomalaispelaajana. Kauden päätyttyä tappioon puolivälierissä Kaunisto teki Kouvojen kanssa kolmen kauden jatkosopimuksen.
Kaunisto lopetti uransa kauden 2018–2019 jälkeen. Samana keväänä hän tuli valituksi eduskuntaan Kaakkois-Suomen vaalipiiristä kokoomuksen ehdokkaana.
Lokakuussa vuonna 2020, Kouvojen seuraikoni Ville Kauniston pelipaita (numero 13) nostettiin Mansikka-ahon urheiluhallin kattoon.
Koripalloura > Maajoukkueet

Kaunisto pelasi ensimmäisen kerran urallaan miesten arvokisoissa vuoden 2015 EM-kilpailuissa. Hän lopetti 41 A-maaottelun mittaisen, vuonna 2003 alkaneen maajoukkueuransa EM-turnauksen jälkeen.
Koripalloura > Saavutuksia

Suomen mestaruus: 2004, 2016
SM-hopeaa: 2019
SM-pronssia: 2010
Suomen cup hopeaa: 2003
Korisliigan vuoden pelaaja: 2011
Korisliigan vuoden kehittynein pelaaja: 2003
Vuoden I-divisioonapelaaja (koripallo): 2001
Koripalloura > Pelityyli ja ominaisuudet

Kaunistoa kuvailtiin isona laitahyökkääjänä hyväksi leikkaajaksi ja kaukoheittäjäksi.
Koulutus

Kaunisto kirjoitti ylioppilaaksi Aurajoen urheilulukiosta vuonna 2002. Hän suoritti vuonna 2022 kauppatieteiden ja johtamisen Bachelor of Arts -kanditutkinnon Englannin Newcastlessä sijaitsevassa Northumbrian yliopistossa.
Kaunisto aloitti elokuussa 2022 maisterinopinnot Oxfordin yliopistossa ja valmistunee kesäkuussa 2024.
Poliittinen ura

Kaunisto valittiin kuntavaaleissa 2017 Kouvolan kaupunginvaltuustoon 861 äänellä, mikä oli toisiksi eniten kokoomuksen ehdokkaista.
Kaunisto oli vuoden 2019 eduskuntavaaleissa kokoomuksen ehdokkaana Kaakkois-Suomen vaalipiirissä ja tuli valituksi eduskuntaan 3 717 äänellä. Hän toimi vaalikauden 2019-2023 aikana suuren valiokunnan jäsenenä, sivistysvaliokunnan varajäsenenä ja -jäsenenä sekä tulevaisuusvaliokunnan jäsenenä. Lisäksi Kaunisto oli vuosina 2021-2023 Pohjoismaiden neuvoston Suomen valtuuskunnan jäsen.
Kuntavaaleissa 2021 Kaunisto valittiin jatkokaudelle Kouvolan kaupunginvaltuustoon 1 427 äänellä, mikä oli eniten kokoomuksen ehdokkaista ja toisiksi eniten kaikista ehdokkaista. Hän on toiminut Kouvolan kaupunginvaltuuston 1. varapuheenjohtajana elokuusta 2021 alkaen.
Kaunisto toimi vuosina 2020-2023 Eurooppalainen Suomi ry:n puheenjohtajana. Hän on ollut Ulkopoliittisen instituutin hallituksen jäsen vuodesta 2022. Lisäksi Kaunisto on ollut vuodesta 2019 kokoomuksen Eurooppa-verkoston puheenjohtajana.
Eduskuntavaaleissa 2023 Kaunisto valittiin jatkokaudelle Kaakkois-Suomen vaalipiiristä 7 224 äänellä. Hän toimii eduskunnassa talousvaliokunnan varapuheenjohtajana, suuren valiokunnan jäsenenä ja tulevaisuusvaliokunnan jäsenenä. Lisäksi Kaunisto on toiminut syyskuusta 2023 alkaen Etyjin yleiskokouksen Suomen valtuuskunnan puheenjohtajana.
Kaunisto ilmoitti helmikuussa 2024 lähtevänsä ehdolle eurovaaleihin 2024 kokoomuksen ehdokkaana.
Yksityiselämä

Kaunisto on naimisissa Aino-Kaisa Kauniston kanssa. Heillä on kaksi lasta (s. 2017 ja s. 2021).
Kauniston sotilasarvo on kersantti.
Aiheesta muualla

Korisliiga pelaajaprofiili[vanhentunut linkki]
Legaduen pelaajaprofiili (Arkistoitu – Internet Archive) (italiaksi)
Ligue Nationale de Basketball (Sveitsi) (Arkistoitu – Internet Archive) (ranskaksi)
Yle: Seuraa kansanedustajaasi: Ville Kaunisto (kok.)
| 0 | 1 | 2 |
| --- | --- | --- |
| Edeltäjä: Tuukka Kotti | Korisliigan vuoden pelaaja 2010–2011 | Seuraaja: Sami Lehtoranta |
| 0 | 1 | 2 |
| --- | --- | --- |
| Edeltäjä: Petri Virtanen | Korisliigan vuoden kehittynein pelaaja 2002–2003 | Seuraaja: Antero Lehto |
| 0 | 1 | 2 |
| --- | --- | --- |
| Edeltäjä: Harri Riikonen | Vuoden I-divisioonapelaaja 2000–2001 | Seuraaja: Ville Tuominen |
Suomen joukkue – Koripallon EM-kilpailut 2015
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
21 Kaunisto |
24 Cavén |
30 Ahonen |
31 Wilson |
33 Murphy |
Valmentaja Dettmann
Kansallisen Kokoomuksen kansanedustajat
| n k Kansallisen Kokoomuksen kansanedustajat 2019–2023 |
| --- | --- |
Eduskuntaryhmä (37):  Autto  Eestilä  Grahn-Laasonen  Häkkänen  Heinonen  Heikkinen  Ikonen (2019–2021)1  Jokinen  Kaleva (2021–2023)2  Kanerva (2019–2022)3  Kauma  Kaunisto  Keto-Huovinen  Kilpi  Kinnunen (2021–2023)1  Kiuru  Koulumies  Kopra  Laiho  Marttinen  Multala  Mykkänen  Orpo  Pelkonen  Risikko  Rydman (2019–2022)4  Sankelo  Sarkomaa  Satonen  Sirén  Sjöblom  Talvitie  Tolvanen  Valkonen (2022–2023)3  Valtonen  Vartiainen (2019–2021)2  Vestman  Vikman  Virolainen  Wallinheimo  Zyskowicz 
 1 Anna-Kaisa Ikonen siirtyi Tampereen pormestariksi elokuussa 2021, jolloin hänen tilalleen eduskuntaan nousi Jari Kinnunen.  2 Juhana Vartiainen siirtyi Helsingin pormestariksi elokuussa 2021, jolloin hänen tilalleen eduskuntaan nousi Atte Kaleva.  3 Ilkka Kanerva kuoli 14. huhtikuuta 2022, hänen tilalleen eduskuntaan nousi Ville Valkonen.  4 Wille Rydman erosi kokoomuksen eduskuntaryhmästä 22. kesäkuuta 2022 ahdistelukohun myötä. 
| n k Kansallisen Kokoomuksen kansanedustajat 2023–2027 |
| --- | --- |
Eduskuntaryhmä (48):  Aalto-Setälä  Autto  Castrén (2024–)  Eestilä  Fagerström  Grahn-Laasonen  Häkkänen  Hänninen  Heinonen  Heikkinen  Ikonen  Jukkola  Jäntti  Kaleva  Kauma  Kaunisto  Kaunistola  Keto-Huovinen  Kilpi  Kinnari  Kiuru  Kopra  Koulumies  Lahdenperä  Laiho  Limnéll  Lindberg  Marttinen  Multala  Mykkänen  Orpo  Paasi (2024–)  Partanen  Päivärinta  Risikko  Salla (2023–2024)  Sammallahti  Sarkomaa  Satonen  Sirén  Talvitie  Toveri (2023–2024)  Valkonen  Valtola  Valtonen  Vestman  Vikman  Väyrynen  Wallinheimo  Zyskowicz 
| --- | --- |
Auktoriteettitunnisteet: Henkilöt :  Eduskunta  Yle
Rockwall

| Rockwall |
| --- | --- |


Valtio:  Yhdysvallat
Osavaltio:  Texas
Piirikunta:  Rockwall
Pinta-ala:  
 – Kokonaispinta-ala:  77,62 km²
 – Josta vettä:  1,29 km² 
Väkiluku (2020):  47 251
 – Väestötiheys:  610 as./km²
 
 https://www.spartanj.org 
Infobox OKVirheellinen NIMI-arvo: 
Rockwall on kaupunki Yhdysvalloissa Texasin osavaltiossa. Vuoden 2020 väestönlaskennassa Rockwallissa oli 47 251 asukasta. Kaupunki toimii Rockwallin piirikunnan hallintokeskuksena. Rockwall kuuluu Dallasin–Fort Worthin metropolialueeseen.
Väestö

Vuoden 2020 väestönlaskennassa Rockwallin asukasluku oli 47 251. Arvion mukaan asukkaista valkoisia on 76,8 %, mustia 7,1 %, aasialaisia 3,7 %, alkuperäisasukkaita 1,8 % ja Tyynenmeren alkuperäisasukkaita 0,1 %. Asukkaista 7,7 % kuuluu kahteen tai useampaan rotuun. 14,3 % asukkaista puhuu kotonaan jotain muuta kieltä kuin englantia ja 8,8 % asukkaista on syntynyt ulkomailla.
Aiheesta muualla

Kuvia tai muita tiedostoja aiheesta Rockwall Wikimedia Commonsissa
Tornio-Itäinen

Tornio-Itäinen (lyh. Tri) on Tornion kaupungin rautatieaseman itäpuolella Torpin kaupunginosassa ratakilometrillä 883+307 sijaitseva rautatien seisake. Seisakelaituri rakennettiin heinä–elokuussa 2008, ja liikennepaikka otettiin käyttöön 2.10.2008. Seisake palvelee Helsingin ja Kolarin välisiä henkilöliikenneyhteyksiä ja korvaa vuonna 2004 lakkautetun Tornio-Pohjoisen seisakkeen. Tornion rautatieasemalle on matkaa kaksi kilometriä.
Nykyisen seisakkeen lähistöllä, radan pohjoispuolella, sijaitsi vielä 1980-luvun lopulla VR:n vanha, sittemmin purettu veturitalli.
Seisakkeella pysähtyvät Helsinki–Kolari–Helsinki-yöjunat.
Aiheesta muualla

Kuvia tai muita tiedostoja aiheesta Tornio-Itäinen Wikimedia Commonsissa
Vaunut.org: Tornio-itäinen
| n k Perustiedot Wikidatassa: Tornio-Itäinen (Q1873186)ohje |
| --- | --- |
esiintymä kohteesta: rautatieasema
valtio: Suomi
sijaitsee hallinnollisessa alueyksikössä: Tornio
koordinaatit: 65°51′N 24°11′E﻿ / ﻿65.85°N 24.19°E﻿ / 65.85; 24.19
El Paso

| El Paso |
| --- | --- |

 lippu:  vaakuna

 El Paso
 Koordinaatit: 31°47′25″N, 106°25′24″W 
Valtio:  Yhdysvallat
Osavaltio:  Texas
Piirikunta:  El Paso
Hallinto:  
 – Pormestari:  John Cook
Pinta-ala:  
 – Kokonaispinta-ala:  648,9 km²
 – Josta vettä:  3,78 km² (0,58 %)
Korkeus:  1 140 m
Väkiluku (2014):  679 036
 – Väestötiheys:  1 052 as./km²
 – Metropolialue:  1 050 374
Aikavyöhyke:  UTC-7
Lempinimi::  "Star of the Southwest," "The Sun City," and "Land of the Sun"
 
 http://www.elpasotexas.gov/ 
Infobox OKVirheellinen NIMI-arvo: 
El Paso (laus. /ɛl ˈpæsoʊ/; espanjaksi [el ˈpaso] 'kulku', 'käynti') on kaupunki Texasissa Yhdysvalloissa Meksikon rajalla Rio Granden varrella. Kaupungissa asui 679 036 ihmistä vuonna 2014. Vastapäätä kaupunkia Rio Granden varrella sijaitsee Meksikon Ciudad Juárez, ja kaupungit muodostavat yhdessä 2,2 miljoonan asukkaan metropolialueen, joka tunnetaan myös nimellä El Paso del Norte tai Borderplex.
Kaupungissa on 1914 perustettu yliopisto The University of Texas at El Paso. Merkittävä Yhdysvaltain armeijan tukikohta Fort Bliss sijaitsee kaupungin itäpuolella ja jatkuu White Sandsin ohjuskoealueelle.
El Paso on historiallisesti latinalaisamerikkalaisemmistöinen kaupunki, jonka väestöstä 92 prosenttia on valkoisia (11,8 prosentin ollessa ei-hispaaneihin kuuluvia valkoisia). Etnisesti hispaani- tai latinoväestön osuus on 82,8 prosenttia.
Historia

Ihminen saapui nykyisen El Pason alueelle 10 000–12 000 vuotta sitten. Hueco Tanksin alueelta on löydetty metsästäjä-keräilijäyhteisöjen nuolenpäitä. Myöhemmin alueella asui maissia kasvattaneita intiaaneja. Kun espanjalaiset saapuivat alueelle, asutti sitä maissia viljelevät manso-, suma- ja jumanoheimot. Nämä sittemmin sekoittuivat mestitsikulttuuriin, jossa yhdistyivät muualta (Uudesta) Espanjasta tulleet uudisasukkaat, komanssit ja eri etnisiin heimoihin kuuluvat espanjalaistuneet intiaanit eli genízarot. Alueella oli myös mescaleroja.
Perinteiltään El Paso on leimallisesti hispaanikaupunki, jonka asukkaiden enemmistö on aina ollut espanjankielisiä. Yhdessä Juárezin kanssa se muodostaa historiallisen alueen El Paso del Norten ("Pohjoisen portti" tai "Kulku pohjoiseen"), jolla nimellä myös tunnetaan nykyään Ciudad Juárez. Espanjalainen löytöretkeilijä Don Juan de Oñate (s. 1550, Zacatecas) tarkkaili Rio Grandea El Pason lähistöllä 1598. Hän vietti retkikuntineen nykyisen San Elizarion kylän kohdalla, alajuoksulla 48 kilometrin päässä El Pasosta, Rio Granden saavuttamisen kiitospäivän messua 20. huhtikuuta 1598. Fransiskaani García de San Francisco perusti nykyisen Juárezin kaupungin Río Bravo del Norten (nyk. Rio Grande) etelärannalle vuonna 1659. Espanjalaiset loivat alueella kastelujärjestelmän ja alkoivat viljellä maata. Espanjan kruunu antoi läänityksiä myös joen pohjoispuolelle. Pueblointiaanikapinan jälkeen vuonna 1680 El Pason kylästä tuli väliaikaisesti espanjalaisen Uuden-Meksikon tukikohta, kunnes 1692 espanjalaiset saivat taas haltuunsa Santa Fen, joka palasi pääkaupungiksi.
Vuoden 1836 Texasin vallankumous ei juuri yltänyt El Pasoon, jonka väestöstä vain 10 prosenttia oli amerikkalaisia. Ensimmäiset amerikkalaiset olivat saapuneet tiedustelijoina vuodesta 1804 alkaen. Texasin hallitus esitti vaateita aluetta kohtaan, mutta se pysyi silti itsehallinnollisena yhteisönä, jossa oli niin Meksikon kuin Texasin hallitusten edustajia. Lopulta 1846 Texas otti alueen yksipuolisesti haltuunsa ja kaksi vuotta myöhemmin Texas liittyi Yhdysvaltoihin. Yhdysvaltojen ja Meksikon vuoden 1848–1849 jälkeisessä vuoden 1850 sopimuksessa El Paso vahvistettiin osaksi Yhdysvaltoja.
Vuonna 1881 kaupunkiin rakennettiin rautatie. Meksikon vallankumouksen alkaessa El Paso oli suosittu maanpakolaisten oleskelupaikka. Toisen maailmansodan jälkeen sinne tuotiin saksalaisia tiedemiehiä jatkamaan ohjusten suunnittelua.
Kuvia kaupungista

El Pason keskustaa ilmakuvassa
Cathedral Parish of Saint Patrick -kirkko
Wells Fargo Plaza
Plaza Hotel
Sun Bowl Stadium ja Kidd Field
Plaza Theatre
El Pason kansainvälinen lentoasema
Aiheesta muualla

Kuvia tai muita tiedostoja aiheesta El Paso Wikimedia Commonsissa
Matkaopas aiheesta El Paso Wikivoyagessa (englanniksi)
Tangerine Dream

Tangerine Dream esiintymässä Eberswaldessa vuonna 2007. Etualalla Edgar Froese
Tangerine Dream on saksalainen vuonna 1967 perustettu elektronisen musiikin yhtye, jota pidetään 1970-luvun julkaisujensa ansiosta ambient-musiikin klassikkona ja syntetisaattoreita hyödyntävän populaarimusiikin pioneerinalähde?.
Yhtyeen keskeiset jäsenet

Edgar Froese 1967−2015
Christopher Franke 1970−1987
Peter Baumann 1972−1977
Johannes Schmoelling 1980−1985
Paul Haslinger 1986−1990
Jerome Froese 1990−2006 (Edgar Froesen poika)
Thorsten Quaeschning 2005−
Tärkeimpiä levytyksiä

Electronic Meditation (1970)
Alpha Centauri (1971)
Zeit (1972)
Atem (1973)
Phaedra (1974)
Rubycon (1975)
Ricochet (live) (1975)
Stratosfear (1976)
Encore (live) (1977)
Sorcerer (elokuvamusiikkia) (1977)
Cyclone (1978)
Force Majeure (1979)
Tangram (1980)
Thief (elokuvamusiikkia) (1980)
Exit (1981)
White Eagle (1982)
Logos (live) (1982)
Hyperborea (1983)
Poland (live) (1983)
Le Parc (1984)
Green Desert (äänitetty 1973, julkaistu 1986)
Dream Sequence (kokoelma) (1986)
Underwater Sunlight (1986)
Tyger (1987)
Live Miles (1988)
Optical Race (1988)
Lily On The Beach (1989)
Melrose (1990)
Turn of the Tides (1994)
Tyranny of Beauty (1995)
Goblins Club (1996)
Oasis (elokuvamusiikkia) (1996)
Mars Polaris (1999)
I-Box 1970–1990 (kokoelma) (2000)
The Seven Letters From Tibet (2000)
Dream Sequense (uudelleen äänitetty) (2000)
Inferno (2001)
Mota Atma (2003)
The Bootleg Box Set Vol. 1 (live, kokoelma) (2003)
Purgatorio (2004)
The Bootleg Box Set Vol. 2 (live, kokoelma) (2004)
Kyoto (Edgar Froese & Johannes Schmoelling) (1983/2005)
Jeanne D'Arc (2005)
Phaedra 2005 (2005)
Blue Dawn (Edgar Froese & Ralf Wadepfuhl) (2006)
Aiheesta muualla

Kuvia tai muita tiedostoja aiheesta Tangerine Dream Wikimedia Commonsissa
Virallinen kotisivu.
Täydellinen diskografia.
Taksi

Taksi ja sen kuljettaja Kashmarissa, Iranissa.
Taksi on yksittäiseen, lyhytaikaiseen käyttöön vuokrattava kulkuneuvo ja kuljettaja.
Kuljettajaa kutsutaan taksinkuljettajaksi, puhekielessä taksikuskiksi. Taksitoiminnan tarkoituksena on etukäteen sovitusti siirtää yksi tai sitä useampi henkilö mahdollisine matkatavaroineen paikasta toiseen korvausta vastaan.
Lontoon taksi
New Yorkin takseja
Taksin tunnistaa yleismaailmallisesti esimerkiksi auton katolla olevasta taksikyltistä, autossa olevasta taksamittarista ja hinnastosta tai kuljettajan hallussa olevasta taksiluvasta. Taksit voivat olla myös vain tietyn värisiä, mutta kansallisesti ja taksiyhtiöiden tai -yrittäjien kesken väritykset vaihtelevat huomattavasti. Taksin kuljettajalta saatetaan vaatia muissakin maissa kuin Suomessa ammattiajolupaa.
Määritelmä

Julkinen liikenne tarkoittaa henkilöliikennettä, joka hoidetaan kaikkien käytettävissä olevilla liikennevälineillä. Julkinen henkilöliikenne määritellään Euroopan yhteisön palvelusopimusasetuksessa yleistä taloudellista etua koskeviksi henkilöliikennepalveluiksi, joita tarjotaan yleisölle yhtäjaksoisesti ketään syrjimättä. Taksiliikenne ei siten kuulu palvelusopimusasetuksen mukaiseen julkisen henkilöliikenteen käsitteeseen. Taksiliikenne on ajoneuvon vuokraamista kuljettajalla.
Taksiliikennettä saa Suomessa harjoittaa henkilöautolla (M1), pakettiautolla (N1), kuorma-autolla (N2 ja N3), kolmipyörällä (L5e), kevyellä nelipyörällä (L6e) tai raskaalla nelipyörällä (L7e). Myös museoajoneuvolla harjoitettava ammattimainen henkilökuljetus edellyttää taksiliikennelupaa tai ilmoittautumista taksiliikenteen harjoittajaksi. Taksiliikennettä ei saa harjoittaa linja-autolla.
Taksiliikenteessä käytettävä ajoneuvo on Suomessa merkittävä luvanvaraiseen käyttöön. Luvanvaraisessa käytössä oleva ajoneuvo on katsastettava yksityiskäytössä olevaa useammin.
Historiaa > 1800-luvun ja 1900-luvun taitteessa

Ennen taksiautoja kaupungeissa saattoi käyttää hevosvetoisen vuokra-ajurin palveluita. Ensimmäiset takseiksi rakennetut, bensiinikäyttöiset ja taksamittarilla varustetut autot valmistuivat vuonna 1897, ja niiden malli oli Daimler Victoria. Taksipalvelut alkoivat Pariisissa vuonna 1899, Lontoossa vuonna 1903 ja New Yorkissa vuonna 1907.
Euroopassa taksamittareita oli tarjolla takseja edeltäneisiin hevosvetoisiin pika-ajureihin jo 1830-luvulla, mutta taksamittarien sarjavalmistus aloitettiin vasta 1890-luvulla. Pohjoismaista edelläkävijä taksamittarien käyttöönotossa oli Ruotsi, ja ne määrättiin Tukholmassa ajurien pakolliseksi varusteeksi jo vuonna 1899. Suomessa ensimmäiset taksamittarit tulivat käyttöön vuonna 1910, ja jo seuraavana vuonna mittari määrättiin Helsingissä taksien pakolliseksi varusteeksi.
Suomessa

Suomessa taksin saa joko soittamalla tilausvälityskeskukseen, taksiin tai taksiasemalle tai suoraan taksiasemalta eli niin sanotusti tolpalta. Taksin voi myös saada suoraan liikenteestä eli niin sanotusti lennosta.
Taksinkuljettajan ajoluvan myöntää Suomessa Liikenne- ja viestintävirasto. Luvan saannin edellytyksinä ovat muun muassa ammattipätevyyskoulutus sekä terveys. Suurimmmissa kaupungeissa toimii myös pimeitä takseja. Uber toimi vuonna 2015 Suomessa vain Helsingissä.
Ensimmäisen taksiluvan autolle Suomessa sai helsinkiläinen vossikka-ajuri Gustaf Wilhelm Orraeus huhtikuussa 1906, ja saman kevään aikana vastaava lupa myönnettiin myös Kuopioon sähkömonttööri Arthur Åbergille ja Ouluun työmies Wilhelm Nybergille. Vuonna 1969 takseja oli vajaat 9 800.
Kilpailuvirasto esitti 2010-luvun alkupuolella, että taksien määräsääntelyn purkamisella päästäisiin eroon pimeistä takseista ja tarjonnan lisääntyessä taksien hinnoitelu laskisi. Sipilän hallituksessa toiminut liikenne- ja viestintäministeri Anne Berner purki taksisääntelyn vuonna 2018, ja näin sallittiin vapaa kilpailu alalla. Taksitoiminnan vapautuessa henkilöiden kuljettamiseen henkilöautolla maksua vastaan tarvitaan edelleen lupa, mutta määrä- ja hintasääntelystä luovuttiin.
Yksinomaan koululaisia kuljettavassa taksissa käytetään Suomessa usein auton katolla olevan taksivalaisimen päälle asetettavaa kolmion muotoista kupua, jossa on kuvattuna liikennemerkki ”Lapsi” ja teksti ”Koulukyyti/Skolskjuts”. Kupu on poistettava heti kyseisen ajon päätyttyä. Invataksissa voidaan käyttää vastaavaa, invataksin tunnuksella varustettua valaisinta.